b"\n_START_ARTICLE_\nF\xc3\xbatbol Club Cartagena\n_START_SECTION_\nHist\xc3\xb2ria\n_START_PARAGRAPH_\nEl Cartagonova Club de F\xc3\xbatbol va ser fundat un 25 de juliol del 1995 a causa dels greus problemes econ\xc3\xb2mics del principal equip de la ciutat, el Cartagena F\xc3\xbatbol Club. El seu fundador va ser el primer president de l'entitat, Florentino Manzano. Despr\xc3\xa9s d'una breu etapa a categories regionals i Tercera Divisi\xc3\xb3, des del 1998 l'equip es va consolidar a la Segona divisi\xc3\xb3 B._NEWLINE_Despr\xc3\xa9s d'una etapa de dificultats econ\xc3\xb3miques que amena\xc3\xa7aren amb el descens i fins i tot la desaparici\xc3\xb3 del Club, l'empresari local Francisco G\xc3\xb3mez Hern\xc3\xa1ndez se'n va fer c\xc3\xa0rrec del Club des de la temporada 2003-04. Va ser aleshores quan el Club va canviar la seva denominaci\xc3\xb3 per la de F\xc3\xbatbol Club Cartagena, el 2004._NEWLINE_Despr\xc3\xa9s d'onze temporades a la Segona Divisi\xc3\xb3 B, la temporada 2008-09 va aconseguir l'ascens a la Segona Divisi\xc3\xb3 A, on va romandre tres temporades. La temporada 2009-10 va estar a punt d'ascendir a la Primera Divisi\xc3\xb3, ocupant els primers llocs i fins i tot el lideratge de la classificaci\xc3\xb3 durant bona part del campionat; per\xc3\xb2 finalment va quedar en cinqu\xc3\xa8 lloc, sense opci\xc3\xb3 d'ascens.._NEWLINE_Finalment, la temporada 2011-12 va quedar avantpen\xc3\xbaltim, descendint a la Segona Divisi\xc3\xb3 B, Grup 4.\n_START_SECTION_\nEscut\n_START_PARAGRAPH_\nL'escut actual \xc3\xa9s de l'any 2003 i est\xc3\xa0 fet imitant els trets b\xc3\xa0sics de l'escut de l'hist\xc3\xb2ric Cartagena FC, fundat l'any 1919._NEWLINE_Es divideix en quatre parts. La part superior representa la bandera de la prov\xc3\xadncia mar\xc3\xadtima de Cartagena (creu blanca sobre fons vermell). Al centre, el nom del Club i just davall, els colors del club amb una antiga pilota al centre. Finalment, a la secci\xc3\xb3 inferior hi figura el submar\xc3\xad d'Isaac Peral. L'escut est\xc3\xa0 coronat per les almenes d'or, igual que l'escut de la ciutat."